  Майя Бывальцева 19-тӥ Роскультцентр «Громче» огъяросси крезьгуро вожвылъяськонэ куриськонъёсты кутыны кутскиз. Конкурсэ группаосты яке нимаз кырӟасьёсты ӧтё, пыриськисьёслэн арлыдзы – 18-35 арес. Со сярысь ужъюртлэн пресс-службаез ивортӥз. Вожвылъяськонэ фолк-крезьгур жанрын но солэн пӧртэм ӧръёсызъя (нетрадиционной фолк, инди-фолк, неофолк, электрик-фолк, фолк-поп, нью-эйдж, фолк-рок, фолк-джаз) быдэстэм ужъёсты - ас гожтэм кырӟанъёсты, ӟуч яке йӧскалык кылъёсын кавер-версиосты - кутозы. Туэ фолк ӧрез валтӥсь но но одӥг гинэ номинациен каронлы быдэс командамы дурбасьтӥз. Фолк – со али модно, асьмеос адӟиськом, кызьы сыӵе композициос дуннеысь крезьгуро площадкаосты ӝуато. <...> Асьме кунмы пӧртэм лулчеберетъёсты, калыкъёсты но улосвылъёсты возьматӥсь аспӧртэм быдэстӥсьёсын узыр. Милям ужпуммы – соосты кылзӥсьёс понна усьтон но азинскон сюрес вылазы юрттон Марина Абрамова, Роскультцентрлэн кивалтӥсезКрезьгуро вожвылъяськонын вормись аслэсьтыз кырӟанзэ Gentle Music ӧнерлыко студиын гожтоз, ONErpm Russia калыккуспо крезьгуро компаниен контракт юнматыны но азинсконъя дунтэк визь-кенеш басьтыны луонлыкез кылдоз. Куриськонъёсты 19-тӥ куарусёнозь кутозы. Вожвылъяськон но куронъёс сярысь рос-просгес Роскультцентрлэн нимлыко  тодыны луэ. Тодэ вайытом, курусён кутсконын Ижкарын Россиысь калыкъёслэн кылъёсынызы фолк-рок быдэстӥсьёслэн «Тангыра» фестивальзы (12+) ортчоз.  Тегъёс: Удмуртия Россия вожвылъяськон крезьгур  